Rapid® 060 CS

**Insecticid**

**IRAC Grup 3A Insecticid**

## Insecticid de contact şi ingestie pentru combaterea dăunătorilor la culturile de cereale păioase de toamnă (grâu, orz, triticale, secară) şi rapiţă (de toamnă)

### Substanţa activă: gama cihalotrin, 60 g/L;

### Număr CAS: 76703-62-3;

**Formulare:** Suspensie în apă (CS) de culoare alb-gri;

**UFI**: 28G1-W3Q2-UN4P-JK41

**GHS07 GHS08 GHS09**



**Atenţie**

**H317:** Poate provoca o reacţie alergică a pielii;

**H373**: Poate provoca leziuni ale organelor (sistemul nervos) prin expunere prelungită sau repetată

**H410:** Foarte toxic pentru viaţa acvatică, având efecte de lungă durată;

**P261:** Evitaţi să inspiraţi vaporii;

**P280:** Purtaţi mănuşi de protecţie;

**P273:** Evitaţi dispersarea în mediu;

**P314:** Cereți sfatul medicului / solicitați îngrijiri medicale dacă vă simțiți rău.

**P333/P313:** În caz de iritare a pielii sau de erupţie cutanată, consultaţi medicul;

**P362+P364:** Scoateți hainele contaminate și spălați-le înainte de reutilizare.

**P391:** Colectaţi scurgerile de produs;

**P391**: Strângeţi produsul vărsat;

**P501:** Eliminaţi recipientul prin centrele zonale de colectare, în cadrul Sistemului de Colectare a Ambalajelor de Pesticide al Asociaţiei Industriei de Protecţie a Plantelor din România – SCAPA;

Eliminaţi conţinutul la o instalaţie de incinerare aprobată în conformitate cu legislaţia naţională.

**SP1:** Nu poluaţi apa cu acest produs sau cu ambalajul acestuia. Nu se va curăţa echipamentul de aplicare lângă apele de suprafaţă. Se va evita contaminarea prin intermediul sistemelor de evacuare a apei provenind de la ferme sau drumuri.

**SPe3:** Pentru protectia organismelor acvatice/artropodelor/insectelor netinta respectati o zona tampon netratata de 15 m pana la apa de suprafata;

**Spo1:** Dacă produsul vine în contact cu pielea, îndepărtați produsul cu un material uscat și apoi spălați cu multă apă.

**EUH401:** Pentru a evita riscurile pentru sănătatea umană şi mediu, a se respecta instrucţiunile de utilizare.

### Atentie!

A se utiliza numai în scopul pentru care a fost omologat şi în conformitate cu instrucţiunile alăturate.

Riscurile asupra utilizatorilor şi a mediului pot fi evitate numai cu condiţia respectării recomandărilor din prezenta etichetă.

**Citiţi întotdeauna eticheta înaintea utilizării!**

**Deţinător de omologare**: FMC Agro Operational Romania SRL

**Producător: FMC Agricultural Solutions A/S,** Thyborønvej 78, DK-7673 Harboøre, Denmark

**Reprezentant**: FMC Agro Operational Romania SRL, şos. Bucureşti - Ploieşti, nr. 42-44, Clădirea A2, etaj 1, sect 1, cod 013696, Bucureşti, tel. 031 630 61 34; fax. 037 409 42 95.

**Certificat de Omologare:** 759PC/24.03.2022

**Lot nr.:** **a se citi pe ambalaj**

**Data fabricaţiei:** **a se citi pe ambalaj**

**Termen de valabilitate**: 2 ani de la data fabricatiei

**Conţine net:** 1 L

**MOD DE ACŢIUNE**

**Rapid®** este un piretroid sintetic microîncapsulat cu acţiune prin contact şi ingestie asupra sistemului nervos ca modulator al canalelor de sodiu şi determină hiperexcitarea sau blocarea sistemului nervos la o gamă largă de dăunători şi conduce la paralizie, stoparea hranirii si in final la moartea acestora. Are actiune ovicida rezonabilă, daca ouale sunt expuse actiunii directe a insecticidului.

Vantex acţionează prin contact şi ingestie. Comportarea insectei este rapid modificată datorită expunerii la o doză toxică de substanţă activă, rezultând oprirea rapidă a hrănirii şi moartea insectei după o perioadă scurtă de timp şi în acest fel determină o protecţie bună a culturilor tratate. Paralizia insectei survine la câteva ore după expunere (4-5 ore) şi produce încetarea deplasării şi hrănirii. Dăunătorii sunt controlaţi în totalitate după 2-4 zile. Timpul de acţiune este de 7-14 zile şi depinde de dăunătorul ţintă, momentul aplicării, presiunea de atac şi condiţiile climatice (temperatură, precipitaţii).

**MOD DE ÎNTREBUINŢARE**

Rapid® se aplică foliar pentru controlul unui spectru larg de dăunători. Combate larvele în toate stadiile larvare şi are efect ovicid rezonabil.

Aplicaţi la dozele recomandate când populaţiile de insecte ajung să depăşască pragul economic de dăunare. Consultaţi direcţiile fitosanitare, consultanţii profesionali pentru a stabili pragul economic de dăunare. Pentru a menţine controlul asupra populaţiilor dăunătorului, tratamentele trebuie aplicate la repopulare. Folosiţi suficientă apă pentru a obţine o acoperire uniformă. Nu se aplică dacă este risc de precipitaţii în următoarele 4-6 ore. Se poate intra în cultură după minim 2 ore de la aplicare.

**Volumul de soluţie:** 200-400 L/ha la cereale şi rapiţă.

**Rapid® este omologat pentru următoarele culturi:**

|  |  |  |  |  |
| --- | --- | --- | --- | --- |
| **Cultura** | **Dăunătorul** | **Doza**  **ml/ha)** | **Număr de tratamente** | **Timp de pauză (zile)** |
| **Grau**  **Orz**  **Triticale**  **Secară**  **(de toamna)** | *Afide - Sitobion avenae*  Gândacul bălos - Lema melanopa | **50 - 80** | **1** | **28** |
| **Rapiţă**  **(de toamnă)** | Gândacul lucios - Melighethes aenneus  Gărgăriţa cruciferelor *- Ceutorhynchus sp.* | **50 - 80** | **1** | **28** |

Momentul de aplicare la cereale: după apariția dăunătorului (larve de lema sau afide), de la apariția frunzei stindard până la maturitatea deplina a bobului (BBCH 37 -75).

Momentul de aplicare la rapiţă pentru Ceutorhynchus sp: pulverizați după apariția dăunătorilor in funcţie de avertizare, în faza de alungire a tulpinii până la „mugur galben”, când primele petale sunt vizibile și mugurii florali sunt încă închiși, înainte de înflorire (BBCH 32-59).

Momentul de aplicare la rapiţă pentru Meligetes aeneus: după apariția dăunătorilor în plantație în funcţie de avertizare, de la faza în care mugurii florali sunt închiși în frunze până la faza când 20% din florile din inflorescența principală sunt deschise (BBCH 50-62).

PREPARAREA SUSPENSIEI DE STROPIT

Asiguraţi-vă că echipamentul de stropit este curat şi în bună stare de funcţionare. Înaintea utilizării este necesară calibrarea echipamentului pentru asigurarea uniformităţii.

Turnaţi cantitatea necesară de Rapid® în rezervorul maşinii pe jumătate umplut cu apă, cu agitatorul acţionând până când produsul este complet dispersat. Folosiţi agitatoare mecanice sau hidraulice. Spălaţi ambalajul şi adaugaţi apa de spălare in rezervorul maşinii. Continuaţi agitarea în timp ce se umple rezervorul cu apă. Se continuă agitarea soluţiei pe tot parcursul stropirii.

Preparaţi numai cantitatea de soluţie necesară pentu stropirea curentă. Folosiţi soluţia imediat după preparare. Controlaţi periodic starea echipamentului de stropit. In cazul amestecurilor complexe, produsele se adaugă în rezervor astfel: granule solubile, granule dispersabile, pulberi, Rapid®, suspensii concentrate apoase, suspensii concentrate uleioase, emulsii concentrate, adjuvanţi, surfactanţi, fertilizanţi si produse antidrift.

Se amestecă numai conform recomandărilor etichetei şi ale specialistului. Nu se păstrează amestecurile de soluţie în rezervorul maşinii peste noapte.

###### COMPATIBILITATE

Rapid® este compatibil cu fungicidele, insecticidele, erbicidele şi fertilizanţilor foliari utilizate in mod curent la culturile pentru care a fost omologat.

La amestecul în rezervor cu alţi parteneri trebuie respectate strict recomandările de amestec ale produsului partener. Este totusi recomandat ca la amestecuri care nu au fost testate să se facă un test de compatibilitate fizico-chimică înainte de utilizare observându-se posibilele efecte adverse (sedimentare, floculare, etc). Atenţie la amestecurile concentrate in care sunt folosite mai multe produse. Nu se amestecă cu produse în a căror etichetă se precizează că trebuie aplicate singure.

Nu se amestecă cu fertilizanţi sau produse chimice ce conţin bor sau au Ph-ul puternic alcalin.

Prevenirea derivei

Luaţi toate măsurile posibile pentru a evita deriva soluţiei de stropit. Evitaţi deriva soluţiei de stropit pe culturile alăturate sau cursurile de apă. Nu stropiţi când viteza vântului este de 15 km/oră. Potenţialul derivei creşte la temperaturi ridicate, pe timp de secetă şi umiditate relativă scazută şi trebuie acordată prudenţă maximă indiferent de viteza vântului. Nu trataţi în condiţii de inversie termică constând în curenţi de aer ascendenţi şi creşterea temperaturii aerului cu înălţimea.

Evitaţi pulverizarea sau manipularea produsului la distanţă mai mică de 15 m de bunuri, guri de drenaj, canalizare deschisă sau locuri unde apa de ploaie scursă din câmpul tratat ajunge în cursuri de apă temporare sau permanente. Nu stropiţi la distanţă mai mică de 15 m de rezervoare naturale sau artificiale de apă.

**SELECTIVITATE**

Rapid® a fost testat in vederea omologării pe numeroase culturi şi varietăţi cultivate fără a fi observate efecte fitotoxice.

Dacă Rapid® este utilizat ţinând cont de recomandările din etichetă şi dozele recomandate, produsul nu este fitotoxic.

**RESTRICŢII**

Nu aplicaţi pe culturi care suferă de stres (secetă, temperaturi extreme, băltire, infestate de insecte, deficienţe nutritive sau alţi factori ce reduc creşterea)

Nu aplicaţi pe culturi umezite de ploaie sau rouă.

Nu aplicaţi prin canale de drenaj sau sisteme de irigare.

Nu aplicaţi la culturile hidroponice sau în vase

Nu aplicaţi pe gazon sau plante ornamentale

Nu aplicaţi direct pe suprafeţele de apă. Sa se prevină prin orice măsuri ca produsul să ajungă în apele de suprafaţă.

Nu aplicaţi când albinele sunt in activitate maximă în lan în perioada de înflorire. Aplicaţi dimineaţa devreme sau seara mai târziu când activitatea albinelor este minimă.

###### ROTAŢIA CULTURILOR

Rotaţia culturilor după folosirea Rapid® nu este restricţionată.

# PREVENIREA APARIŢIEI REZISTENŢEI ŞI COMBATEREA INTEGRATĂ (IPM)

La utilizarea repetată a insecticidelor cu acelaşi mod de acţiune, timp de mai mulţi ani pe aceleasi tarlale, este posibilă supravieţuirea, înmulţirea şi dominanţa unor biotipurilor de buruieni mai puţin sensibile, apărute natural.

O insectă este considerată rezistentă dacă supravieţuieşte după un tratament aplicat corect la doza şi momentul recomandat, în condiţii climatice normale. Apariţia rezistenţei la o specie de dăunători poate fi evitată sau întârziată prin încluderea în programele de combatere a produselor cu mod diferit de acţiune.

Pentru evitarea rezistentei dăunătorilor, numărul maxim de tratamente/sezon este limitat la 3. Rapid® este inclus in grupul de insecticide 3A. Utilizarea exclusivă sau repetată a insecticidelor din acest grup poate duce la apariţia rezistenţei dăunătorilor. Pentru evitarea apariţiei rezistenţei acest produs trebuie inclus in programele locale de combaterea rezistenţei dăunătorului care pot include metode de combatere biologice, culturale, metode genetice, pentru mentinerea dăunătorului sub pragul economic de dăunare.

Principiile şi practicile combaterii integrate includ monitorizarea câmpului şi a altor metode de detecţie, identificarea corectă a dăunătorului ţintă, monitorizarea populaţiei, alternarea produselor cu mod de acţiune diferit şi efectuarea tratamentului când populaţiile ţintă depăşesc pragul de economic de dăunare stabilit.

FMC susţine utilizarea programelor de combatere integrată (IPM=Integrated Pest Management) pentru controlul dăunătorilor.

Pentru a proteja albinele și alți polenizatori și în conformitate cu standardele de bune practici agricole produsul nu trebuie să se aplice atunci când albinele sunt în căutarea hranei în mod activ.

Consultaţi specialiştii locali şi autorităţile calificate/autorizate să determine pragul minim de dezvoltare al dăunatorilor pentru efectuarea tratamentului.

SPĂLAREA ECHIPAMENTULUI DE STROPIT

Pentru a evita formarea depozitelor de produs în instalaţia de aplicat este necesară spălarea acestuia imediat după ultima aplicare.

1. Goliţi complet rezervorul imediat după stropire.
2. Spălaţi cu apă curată interiorul rezervorului, lăncile şi furtunele, folosind pentru aceasta un volum de apă cel puţin egal cu a zecea parte din volumul rezervorului. Goliţi apoi complet rezervorul.
3. Depozitaţi apa provenită din spălarea echipamentului de stropit în locuri special amenajate. Apele de spălare pot fi folosite la următoarea aplicare a produsului. In cazul folosirii în amestec cu alte produse, nu stropiţi cu aceasta culturile sensibile sau tarlalele care urmeazaă să fie semănate cu culturi sensibile. Respectaţi restricţiile din eticheta partenerilor de amestec

###### MăSURI DE IGIENă ŞI PROTECŢIA MUNCII

La manipularea/utilizarea Rapid® nu sunt cerute echipamente speciale de protecţie.

Respectaţi următoarele măsuri de siguranţă :

* Păstraţi produsul departe de accesul copiilor şi persoanelor neautorizate;
* Este interzis mâncatul, băutul sau fumatul în timpul lucrului. Spălaţi-vă bine înaintea meselor şi întodeauna după terminarea lucrului.
* Nu inhalaţi vapori sau ceaţă (aerosoli) proveniţi din pulverizare.
* Nu aplicaţi acest produs într-un mod în care apare pericolul contaminării lucrătorilor sau altor persoane, direct sau prin derivă.
* Nu deversaţi accidental produsul în apele de suprafaţă sau în sistemul sanitar de canalizare.
* Curăţaţi imediat produsul prin aspirare şi depozitaţi într-un container adecvat pentru reziduuri;
* Cereti asistenţă unui specialist, dacă este necesar

Primul ajutor

În caz de ingestie administraţi 1-2 pahare cu apă. Cereţi asistenţa medicului să inducă voma sau să facă spălături stomacale. Nu administraţi niciodată nimic pe cale orală unei persoane în stare de leşin.

Cereţi totdeauna ajutorul medicului.

În caz de contact cu pielea, spălaţi cu multă apă şi săpun zona de contact.

În caz de contact cu ochii spălaţi imediat cu multă apă (15 minute) şi consultaţi specialistul dacă iritaţia persistă.

În caz de inhalare scoateţi accidentatul la aer curat. Administraţi oxigen sau respiraţie artificială dacă este necesar. Consultaţi medicul după o expunere semnificativă.

În cazul oricărei expuneri cereţi ajutorul medicului şi prezentaţi eticheta dacă este posibil.

Pentru informaţii medicale suplimentare, contactaţi Institutul de Sănătate Publică din București, **Biroul de Informare Toxicologică** la telefonul de urgenţă **021 318 36 06** (program de lucru de luni până vineri între orele - 8 şi 15).

**Telefon de urgenţă Chemtrec** (urgențe de scurgere, incendiu, deversare sau accidente):

+1 703 527 3887; +40 376 300 026.

# CONDIŢII DE DEPOZITARE ŞI TRANSPORT

Rapid® trebuie transportat şi depozitat în ambalaj original în locuri uscate şi reci, departe de spaţii locuite, destinate în exclusivitate pentru pesticide la care au acces numai persoanele autorizate, fără acţiunea directă a razelor solare şi a căldurii, separat de alimente şi furaje. In timpul transportului produsul va fi protejat de intemperii şi căldură. Pe timpul manipulării transportului şi depozitării se vor lua toate măsurile de protecţie a muncii, PSI, etc.

Pastraţi produsele incuiate şi nu le lăsaţi la îndemâna copiilor;

Produsul trebuie păstrat la temperaturi mai mari de 0°C.

In caz de împrăştiere, strângeţi produsul şi resturile. Deşeurile rezultate din folosirea acestui produs pot fi păstrate numai în locuri special amenajate, conform legislaţiei în vigoare.

MĂSURI DE PREVENIRE ŞI STINGERE A INCENDIILOR

Rapid® nu este inflamabil. Folosiţi ca agent de stingere: apă, spumă, zăpadă carbonică, dioxid de carbon. Evitaţi folosirea jetului cu volum mare de apă (risc de contaminare).

In caz de incendiu, purtaţi mască de respirat cu filtru de aer. Nu inspirati fum.

Se va avea grijă ca apa folosită la stingerea incendiilor să nu contamineze apa de suprafaţă sau pânza de apă freatică. Se va colecta separat apa folosită la stingere, care a fost contaminată. Aceasta nu trebuie să fie eliminată în sistemul de canalizare. Rezidurile de ardere şi apa folosită la stingere, care a fost contaminată, trebuie eliminate în conformitate cu reglementările locale.

*Pentru incendii mici:* Dacă zona este puternic expusă focului şi dacă condiţiile o permit, se va lăsa focul să ardă, deoarece apa poate mări poluarea mediului. Se vor răci recipientele/rezervoarele cu jet de apă.

### Masuri in caz de scurgeri sau pierderi accidentale

Purtaţi echipament individual de protecţie

Nu contaminaţi cursurile de apă sau sistemul sanitar de canalizare.

Nu permiteţi materialelor să contamineze pânza freatică; Curăţaţi imediat produsul prin aspirare sau măturare.

Folosiţi aspiratoare industriale omologate pentru colectare.

Autorităţile locale trebuie să fie înştiinţate dacă sunt scurgeri semnificative care nu pot fi limitate.

Dacă produsul contaminează râurile şi lacurile sau canalele, autorităţile trebuie informate.

In cantităţi mici: folosiţi materiale absorbante inerte. Utilizaţi containere adecvate pentru stocare şi distrugere.

Evitati contaminarea apei cu produs sau cu ambalajul sau.

Nu se va reintroduce niciodată produsul împrăştiat înapoi în container pentru a fi refolosit.

Se va elimina în conformitate cu reglementările locale.

**MĂSURI DE PROTECŢIA MEDIULUI**

Se utilizează un ambalaj corespunzător pentru evitarea oricărei contaminări a mediului înconjurător.

Nu se aplică pe terenurile agricole adiacente suprafeţelor de apă.

Pentru evitarea contaminării apelor, produsul trebuie aplicat la o distanţă de 15 m de suprafeţele acvatice.

Să se prevină prin orice măsuri ca produsul să ajungă în apele de suprafaţă.

Nu deversaţi pe sol sau în subsol.

Nu goliţi în canale de scurgere, ape de suprafaţă sau ape subterane.

**ELIMINAREA AMBALAJELOR GOALE**

După folosire ambalajele se clătesc de trei ori cu apă, de preferat sub presiune. Apa rezultată se adaugă la soluţia de stropit.

Nu refolosiţi ambalajele goale. Ambalajele goale se vor face neutilizabile şi trebuie predate pentru reciclare sau recondiţionare sau se depoziteaza într-un loc special amenajat în vederea incinerării.

Ambalajele vor fi colectate de către persoane autorizate în acest scop.

Nu aruncaţi produsele chimice nediluate.

Ambalajele de hârtie, saci sau cutii, trebuie curaţate şi compactate.







Ambalajele de plastic, hârtie sau metal vor fi colectate gratuit prin centrele zonale de colectare, in cadrul Sistemului de Colectare a Ambalajelor de Pesticide al Asociatiei Industriei de Protectie a Plantelor din Romania - SCAPA.

Ambalajele colectate prin acest program sunt inscriptionate cu sigla SCAPA. Sunati la tel. 0800.872.272 număr gratuit sau consultati pagina de internet [www.aiprom.ro](http://www.aiprom.ro), Agentia Judeteana de Protectie a Mediului sau distribuitorii locali pentru informatii despre cel mai apropiat punct de colectare si calendarul de lucru al SCAPA.

IN ATENŢIA UTILIZATORULUI

Rapid® trebuie folosit numai respectând recomandările date în prezenta etichetă.

FMC garantează calitatea ridicată a produsului numai dacă este aplicat conform indicaţiilor din această etichetă. FMC nu poate verifica păstrarea, mânuirea sau modul de utilizare şi de aceea nu poate fi făcut răspunzător pentru recoltele slabe, pierderile sau oricare alte pagube determinate de păstrarea incorectă, mânuirea, aplicarea sau utilizarea defectuoasă a produsului. Orice abatere de la condiţiile tehnice menţionate poate duce la reducerea totală sau parţială a eficacităţii. Utilizatorul îşi asumă toate riscurile în cazul nerespectării recomandărilor. Pentru informaţii suplimentare vă rugăm să contactaţi reprezentantul autorizat FMC Agro Operational în Romania, Institutele sau Staţiunile de profil, Centrele de Protecţia Plantelor sau Serviciile de Carantină Fitosanitată din Romania.



® FMC și Rapid sunt mărci comerciale ale FMC Corporation și / sau ale unui afiliat.

(c) 2022 FMC Corporate. Toate drepturile rezervate.